Rosa Gauditano

Rosa Jandira Gauditano (São Paulo, 1955eko apirilaren 3a – 2025eko abuztuaren 7a) brasildar argazkilaria izan zen. 1970eko hamarkadatik baztertutako pertsonen egoera dokumentatu zuen, hala nola indigenena eta LGBT pertsonena. Gaue egun, bere lanak fotoetnografia gisa sailkatzen dira.

 Bizitza 
Argazkilari bihurtu aurretik, kazetaritza ikasi zuen Faculdade Cásper Líberon (FCL), 1974tik 1975era. Bi urte geroago, 1977an, egunkari eta aldizkarietarako argazkilari gisa lanean hasi zen, Versus hedabide alternatiboan barne. Garai hartan, São Pauloko ABC eskualdeko langileen mobilizazioa dokumentatzean zentratu zen, 1977an hasi eta beste lau urtez jarraitu zuena. Versusen lanean aritu zen bitartean, argazki editore bihurtu zen.

1978an argazkilaritza ikastaro bat egin zuen Armando Alvares Penteado Fundazioan (FAAP), eta beste bat 1980an Faculdade Cásper Líberon, baina azken hau ez zuen amaitu. 1980 eta 1981 artean, Gauditanok fotokazetaritzako irakasle gonbidatu gisa lan egin zuen São Pauloko Unibertsitate Katoliko Pontifikalean (PUC-SP). 1984an Folha de S. Paulo egunkarian lan egin zuen, eta 1985 eta 1986 artean Veja aldizkarian. 1985ean bere argazki agentzia sortu zuen, Fotograma Fotojornalismo e Documentação, Ed Viggiani eta Emidio Luisirekin batera, eta horren bidez hasi zen lanean modu independentean.

1989an, lehen kontaktua izan zuen Paráko indigenekin, eta ondoren hasi zen Brasilgo indigenen egoera eta ohiturak dokumentatzen, besteak beste, carajá, kayapó, tucano, yanomami, xavante, guarani eta pancaru herrienak.

2025eko abuztuaren 7an hil zen, 70 urte zituela, bihotzekoak jota.

 Lanak 

 Erakusketak 

 2007: Raízes do povo Xavante, Galeria da Caixa, Curitiba

 Liburuak 

 1998: Índios. Os Primeiros Habitantes ISBN 9788506030356
 2003: Raízes do Povo Xavante ISBN 9788590365112
 2004: Festas de Fé ISBN 9788585371517

 Egunkarietako kronikak 

 2020: Público egunkarirako zutabeak idatzi zituen, eta bertan Covid-19 pandemia garaian brasildar indigenen egoeraz ohartarazi zuen.

 Erreferentziak 

 Kanpo estekak 

Kategoria:Sãopaulotarrak
Kategoria:Brasilgo argazkilariak
Kategoria:Emakume argazkilariak
Kategoria:Brasilgo kazetariak
Kategoria:Emakume kazetariak
Kategoria:Fotokazetariak
Kategoria:Brasilgo irakasleak
Kategoria:Emakume irakasleak
Kategoria:Unibertsitateko irakasleak
Kategoria:Gaixotasun kardiobaskularrek hildakoak